**NÁRODNÁ RADA SLOVENSKEJ REPUBLIKY**

**VIII. volebné obdobie**

Číslo: CRD – 1874/2022

**1102a**

**S p o l o č n á s p r á v a**

výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 281/2015 Z. z. o štátnej službe profesionálnych vojakov a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1102) **- druhé čítanie**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Výbor Národnej rady Slovenskej republiky pre obranu a bezpečnosť ako gestorský výbor k návrhu zákona podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **spoločnú správu** výborov Národnej rady Slovenskej republiky.

Národná rada Slovenskej republiky uznesením č. **1579** z 20. septembra 2022 pridelila vládny návrh zákona, ktorým sa mení a dopĺňa zákon č. 281/2015 Z. z. o štátnej službe profesionálnych vojakov a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony **(tlač 1102)** na prerokovanie týmto výborom:

Ústavnoprávnemu výboru Národnej rady Slovenskej republiky,

Výboru Národnej rady Slovenskej republiky pre zdravotníctvo,

Výboru Národnej rady Slovenskej republiky pre ľudské práva a národnostné menšiny

a Výboru Národnej rady Slovenskej republiky pre obranu a bezpečnosť ako gestorskému.

Výbory prerokovali predmetný návrh zákona v stanovenej lehote.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

Výbory Národnej rady Slovenskej republiky, ktorým bol návrh zákona pridelený, zaujali nasledovné stanoviská:

**Ústavnoprávny výbor Národnej rady Slovenskej republiky** uznesením č. 583 zo 14. októbra 2022 odporučil Národnej rade Slovenskej republiky návrh zákona **schváliť s pozmeňujúcimi a doplňujúcimi návrhmi.**

**Výbor Národnej rady Slovenskej republiky pre obranu a bezpečnosť** uznesením č. 185 zo 17. októbra 2022 odporučil Národnej rade Slovenskej republiky návrh zákona **schváliť s pozmeňujúcimi a doplňujúcimi návrhmi**.

**Výbor** Národnej rady Slovenskej republiky **pre ľudské práva a národnostné menšiny** uznesením č. 120 zo 17. októbra 2022 odporučil Národnej rade Slovenskej republiky návrh zákona **schváliť s pozmeňujúcimi a doplňujúcimi návrhmi**.

**Výbor** Národnej rady Slovenskej republiky **pre zdravotníctvo** uznesením č. 161 z 18. októbra 2022 odporučil Národnej rade Slovenskej republiky návrh zákona **schváliť s pozmeňujúcimi a doplňujúcimi návrhmi**.

Z uznesení výborov Národnej rady Slovenskej republiky vyplývajú tieto pozmeňujúce a doplňujúce návrhy:

**K čl. I**

**1.** V čl. I 4. bod § 4b ods. 3 sa za slovo „predpismi“ vkladá čiarka a slová „medzinárodnými zmluvami, ktorými je Slovenská republika viazaná, právne záväznými aktmi Európskej únie,“.

Ide o legislatívno-technickú úpravu, ktorou sa ustanovenie dopĺňa v štandardnom znení.

Ústavnoprávny výbor Národnej rady Slovenskej republiky

Výbor Národnej rady Slovenskej republiky pre zdravotníctvo

Výbor Národnej rady Slovenskej republiky pre ľudské práva a národnostné menšiny

Výbor Národnej rady Slovenskej republiky pre obranu a bezpečnosť

**Gestorský výbor odporúča tento bod schváliť.**

**2.** V čl. I 11. bod § 8 ods. 3 písm. b) sa slová „úradu ministerstva“ nahrádzajú slovami „úradu ministerstva7)“.

Ide o legislatívno-technickú úpravu, ktorou sa nad slovo „ministerstva“ umiestňuje odkaz na poznámku pod čiarou, rovnako ako je to v § 7 ods. 2 písm. a) a § 96 ods. 3, ktoré obsahujú rovnaký pojem.

Ústavnoprávny výbor Národnej rady Slovenskej republiky

Výbor Národnej rady Slovenskej republiky pre zdravotníctvo

Výbor Národnej rady Slovenskej republiky pre ľudské práva a národnostné menšiny

Výbor Národnej rady Slovenskej republiky pre obranu a bezpečnosť

**Gestorský výbor odporúča tento bod schváliť.**

**3.** V Čl. I sa za bod 12 vkladá nový bod 13, ktorý znie:

„13. V § 13 ods. 2 písm. e) sa za slová „trénerskú činnosť,“ vkladajú slová „činnosť profesionálneho vojaka rezortného športového strediska15a) podľa zmluvy o sponzorstve v športe podľa osobitného predpisu,15b)“.

Poznámky pod čiarou k odkazom 15a a 15b znejú:

„15a) § 3 písm. c) zákona č. 440/2015 Z. z. o športe a o zmene a doplnení niektorých zákonov v znení neskorších predpisov.

15b) § 50 zákona č. 440/2015 Z. z.“.“.

Doterajšie body sa primerane prečíslujú.

Dopĺňa sa možnosť pre vrcholových športovcov reprezentujúcich Slovenskú republiku a pre trénerov Vojenského športového centra DUKLA prijať sponzoring vzťahujúci sa výlučne na podporu ich športovej činnosti, čo zabezpečuje zmluva o sponzorstve v športe, ktorej účel a podmienky upravuje zákon č. 440/2015 Z. z. o športe a o zmene a doplnení niektorých zákonov v znení neskorších predpisov.

Výbor Národnej rady Slovenskej republiky pre obranu a bezpečnosť

**Gestorský výbor odporúča tento bod schváliť.**

**4.** V čl. I 37. bod § 38 ods. 3 sa za slovo „kurz“ vkladá slovo „podľa“.

Ide o legislatívno-technickú úpravu, ktorou sa dopĺňa chýbajúce slovo.

Ústavnoprávny výbor Národnej rady Slovenskej republiky,

Výbor Národnej rady Slovenskej republiky pre zdravotníctvo,

Výbor Národnej rady Slovenskej republiky pre ľudské práva a národnostné menšiny

Výbor Národnej rady Slovenskej republiky pre obranu a bezpečnosť

**Gestorský výbor odporúča tento bod schváliť.**

**5.** V čl. I sa za bod 71 vkladá nový bod 72, ktorý znie:

„72. V § 74 ods. 1 písm. c), § 106 ods. 1 písm. g), § 168 ods. 1, 3 a 6, § 169 ods. 3, § 192 ods. 2 písm. b) a ods. 3 písm. a), § 211 ods. 1 a § 213 ods. 1 písm. c)  sa slová „§ 37 ods. 1 a 3“ nahrádzajú slovami „§ 37 ods. 1 až 5“.“.

Doterajšie body sa primerane prečíslujú.

Ide o legislatívno-technickú úpravu, ktorou sa upravuje vnútorný odkaz vzhľadom na nové znenie ustanovenia § 37.

Ústavnoprávny výbor Národnej rady Slovenskej republiky

Výbor Národnej rady Slovenskej republiky pre zdravotníctvo

Výbor Národnej rady Slovenskej republiky pre ľudské práva a národnostné menšiny

Výbor Národnej rady Slovenskej republiky pre obranu a bezpečnosť

**Gestorský výbor odporúča tento bod schváliť.**

**6.** V čl. I 74. bod § 76 ods. 7 sa slová „voči profesionálnemu vojakovi“ nahrádzajú slovami „na profesionálneho vojaka“.

Ide o legislatívno-technickú úpravu, ktorou sa precizuje text navrhovaného ustanovenia.

Ústavnoprávny výbor Národnej rady Slovenskej republiky

Výbor Národnej rady Slovenskej republiky pre zdravotníctvo

Výbor Národnej rady Slovenskej republiky pre ľudské práva a národnostné menšiny

Výbor Národnej rady Slovenskej republiky pre obranu a bezpečnosť

**Gestorský výbor odporúča tento bod schváliť.**

**7.** V čl. I sa za bod 75 vkladá nový bod 76 a 77, ktoré znejú:

„76. V § 82 ods. 1 sa za písmeno a) vkladá nové písmeno b), ktoré znie:

„b) siedmy deň odo dňa účinnosti zmeny výšky a zloženia služobného platu, ak k zmene došlo z dôvodu  zvýšenia hodnostného platu podľa § 157 ods. 5,“.

Doterajšie písmeno b) sa označuje ako písmeno c).

77. V § 82 ods. 2 sa slová „písm. b)“ nahrádzajú slovami „písm. c)“.“.

Doterajšie body sa primerane prečíslujú.

V súvislosti s transpozíciou smernice EÚ 2019/1152 čl. 6 sa zmenil termín doručenia písomného oznámenia o výške a zložení platu profesionálnemu vojakovi, kde namiesto 15, resp. 45 dní, sa písomnosti budú doručovať najneskôr v deň zákonom ustanovenej zmeny. V prípade zmeny výšky a zloženia platu z dôvodu zvýšenia hodnostného platu podľa § 157 ods. 5 zákona č. 281/2015 Z. z. sa navrhuje, aby profesionálnemu vojakovi bolo oznámenie doručené najneskôr siedmy deň od dňa účinnosti zmeny výšky a zloženia služobného platu. Termín účinnosti a percentuálne zvýšenie alebo iný spôsob zvýšenia hodnostných platov na príslušný rok podľa § 157 ods. 5 zákona č. 281/2015 Z. z. ustanoví zákon o štátnom rozpočte, ktorý je vyhlásený v Zbierke zákonov Slovenskej republiky a podľa § 15 zákona č. 400/2015 Z. z. o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov o všetkom, čo bolo v Zbierke zákonov Slovenskej republiky vyhlásené, sa má za to, že dňom vyhlásenia sa stalo známym každému, koho sa to týka. Hodnostné platy zvýšené podľa zákona o štátnom rozpočte na príslušný rok uverejňuje Ministerstvo obrany Slovenskej republiky aj vo svojom publikačnom orgáne – Vestníku Ministerstva obrany Slovenskej republiky, ktorý je prístupný profesionálnym vojakom. Vychádzajúc z toho, že vyhlásením zákona o štátnom rozpočte na príslušný rok, ktorým sa ustanovuje zvýšenie hodnostných platov, ako aj zverejnením zvýšených hodnostných platov v publikačnom orgáne Ministerstva obrany Slovenskej republiky sa stalo profesionálnemu vojakovi známe zvýšenie jeho hodnostného platu, navrhuje sa, aby oznámenie o zmene výšky a zložení služobného platu bolo v tomto prípade doručené profesionálnemu vojakovi najneskôr siedmy deň odo dňa účinnosti zmeny výšky a zloženia služobného platu.

Zmena § 82 ods. 2 je legislatívno-technická úprava – úprava vnútorného odkazu.

Výbor Národnej rady Slovenskej republiky pre obranu a bezpečnosť

**Gestorský výbor odporúča tento bod schváliť.**

**8.** V čl. I 81. bod § 83 ods. 1 písm. j) sa slová „§ 28 ods. 1 písm. a), § 28 ods. 2 alebo ods. 3,“ nahrádzajú slovami „§ 28 ods. 1 písm. a), § 28 ods. 2 alebo § 28 ods. 3,“.

Ide o legislatívno-technickú úpravu, ktorou sa precizuje text navrhovaného ustanovenia aby bolo z textu zákona jednoznačne zrejmé, že ide o výpočet troch alternatív.

Ústavnoprávny výbor Národnej rady Slovenskej republiky

Výbor Národnej rady Slovenskej republiky pre zdravotníctvo

Výbor Národnej rady Slovenskej republiky pre ľudské práva a národnostné menšiny

Výbor Národnej rady Slovenskej republiky pre obranu a bezpečnosť

**Gestorský výbor odporúča tento bod schváliť.**

**9.** V čl. I sa za bod 81 vkladá nový bod 82, ktorý znie:

„82. V § 83 ods. 1 písm. n) sa slová „§ 18 ods. 5 písm. f),“ nahrádzajú slovami „§ 19 ods. 3 písm. f)“.“.

Doterajšie body sa primerane prečíslujú.

Ide o legislatívno-technickú úpravu, ktorou sa reaguje na zmenu znenia § 18 až 20, pričom úprava týkajúca sa čestného vyhlásenia bola presunutá zo súčasného § 18 do nového § 19 (čl. I 25. bod).

Ústavnoprávny výbor Národnej rady Slovenskej republiky

Výbor Národnej rady Slovenskej republiky pre zdravotníctvo

Výbor Národnej rady Slovenskej republiky pre ľudské práva a národnostné menšiny

Výbor Národnej rady Slovenskej republiky pre obranu a bezpečnosť

**Gestorský výbor odporúča tento bod schváliť.**

**10.** V čl. I sa za bod 109 vkladajú nové body 110 a 111, ktoré znejú:

„110. V § 100 ods. 2 písm. a) sa na konci slovo „alebo“ nahrádza čiarkou.

111. V § 100 ods. 2 písm. b) sa na konci bodka nahrádza slovom „alebo“.“.

Doterajšie body sa primerane prečíslujú.

Ide o legislatívno-technickú úpravu, ktorou sa vzhľadom na doplnenie nového písmena c) do § 100 (čl. I 110. bod) spojka „alebo“ vkladá medzi posledné dve alternatívy.

Ústavnoprávny výbor Národnej rady Slovenskej republiky

Výbor Národnej rady Slovenskej republiky pre zdravotníctvo

Výbor Národnej rady Slovenskej republiky pre ľudské práva a národnostné menšiny

Výbor Národnej rady Slovenskej republiky pre obranu a bezpečnosť

**Gestorský výbor odporúča tento bod schváliť.**

**11.** V čl. I sa za bod 141 vkladá nový bod 142, ktorý znie:

„142. V § 136 ods. 3 sa slová „§ 135 ods. 3 písm. a)“ nahrádzajú slovami „§ 135 ods. 4 písm. a)“ a slová „§ 135 ods. 3 písm. b) a c)“ sa nahrádzajú slovami „§ 135 ods. 4 písm. b) a c)“.

Doterajšie body sa primerane prečíslujú.

Ide o legislatívno-technickú úpravu, ktorou sa upravuje vnútorný odkaz v súčasnom znení § 136, vzhľadom na doplnenie a prečíslovanie odsekov v čl. I 140. bod § 135.

Ústavnoprávny výbor Národnej rady Slovenskej republiky

Výbor Národnej rady Slovenskej republiky pre zdravotníctvo

Výbor Národnej rady Slovenskej republiky pre ľudské práva a národnostné menšiny

Výbor Národnej rady Slovenskej republiky pre obranu a bezpečnosť

**Gestorský výbor odporúča tento bod schváliť.**

**12.** V Čl. I sa za bod 158 vkladá nový bod 159, ktorý znie:

„159. V § 156 ods. 1 písmeno i) znie:

„i) príplatok vrcholovým športovcom a trénerom,“.“.

Doterajšie body sa primerane prečíslujú.

Legislatívno-technická úprava súvisiaca so zmenou § 164, v ktorom sa navrhuje ustanoviť aj priznanie príplatku profesionálnemu vojakovi ustanovenému do funkcie trénera.

Výbor Národnej rady Slovenskej republiky pre obranu a bezpečnosť

**Gestorský výbor odporúča tento bod schváliť.**

**13.** V Čl. I sa za bod 159 vkladá nový bod 160, ktorý znie:

„160. § 164 vrátane nadpisu znie:

„§ 164

Príplatok vrcholovým športovcom a trénerom

(1) Profesionálnemu vojakovi, ktorý je ustanovený do funkcie vrcholového športovca, v závislosti od dosiahnutých športových výsledkov a od charakteru súťaže, v ktorej pôsobí, patrí príplatok až do výšky 30 % zo súčtu jeho hodnostného platu podľa § 157 ods. 1, zvýšenia funkčnej tarify podľa § 157 ods. 2 a zvýšenia jeho hodnostného platu podľa § 157a.

(2) Profesionálnemu vojakovi, ktorý je ustanovený do funkcie trénera, v závislosti od dosiahnutého umiestnenia športovcov zaradených v rezortnom športovom stredisku, ktorým priamo riadi, plánuje a organizuje športovú prípravu a od charakteru súťaže, v ktorej pôsobia, patrí príplatok až do výšky 30 % zo súčtu jeho hodnostného platu podľa § 157 ods. 1, zvýšenia funkčnej tarify podľa § 157 ods. 2 a zvýšenia jeho hodnostného platu podľa § 157a.

(3) Výšku príplatku podľa odsekov l a 2 ustanoví služobný predpis.

(4) Príplatok podľa odsekov l a 2 sa zaokrúhľuje na 50 eurocentov nahor.“.“.

Doterajšie body sa primerane prečíslujú.

Navrhuje sa rozšíriť nárok na príplatok aj trénerom Vojenského športového centra DUKLA za účelom ocenenia dosiahnutia mimoriadne kvalitných výkonov ich zverencov. Výška príplatku bude závisieť od dosiahnutého umiestnenia trénovaného športovca a od charakteru súťaže. Výšku príplatku ustanoví služobný predpis.

Výbor Národnej rady Slovenskej republiky pre obranu a bezpečnosť

**Gestorský výbor odporúča tento bod schváliť.**

**K čl. III**

**14.** V čl. III 1. bod (§ 2 ods. 3 štvrtej vete) sa slová „časť vety za bodkočiarkou znie:“ nahrádzajú slovami „sa na konci bodka nahrádza bodkočiarkou a pripájajú sa tieto slová:“ a slová „vykonávajú poskytovatelia záchrannej zdravotnej služby1) a „ sa nahrádzajú slovom „vykonáva“.

Ide o legislatívno-technickú úpravu, ktorou sa spresňuje umiestnenie navrhovanej vety v ustanovení, nakoľko v súčasnom znení sa v § 2 ods. 3 štvrtej vete bodkočiarka nenachádza, a z dôvodu duplicity sa vypúšťa časť navrhované ustanovenia (slová, ktoré sa navrhujú vypustiť sa nachádzajú v už súčasnom znení § 2 ods. 3 štvrtej vety).

Ústavnoprávny výbor Národnej rady Slovenskej republiky

Výbor Národnej rady Slovenskej republiky pre zdravotníctvo

Výbor Národnej rady Slovenskej republiky pre ľudské práva a národnostné menšiny

Výbor Národnej rady Slovenskej republiky pre obranu a bezpečnosť

**Gestorský výbor odporúča tento bod schváliť.**

**15.** V čl. III 2. bod (§ 4 ods. 9) sa slová „odsekom 9“ nahrádzajú slovami „odsekom 11“ a označenie odseku „(9)“  sa nahrádza označením odseku „(11)“.

Ide o legislatívno-technickú úpravu, ktorou sa primerane mení označenie odseku, keďže pri poslednej novele zákona (zákon č. 267/2022 Z. z.) boli do § 4 doplnené nové odseky 9 a 10.

Ústavnoprávny výbor Národnej rady Slovenskej republiky

Výbor Národnej rady Slovenskej republiky pre zdravotníctvo

Výbor Národnej rady Slovenskej republiky pre ľudské práva a národnostné menšiny

Výbor Národnej rady Slovenskej republiky pre obranu a bezpečnosť

**Gestorský výbor odporúča tento bod schváliť.**

Gestorský výbor odporúča hlasovať o bodoch **1 až 15** zo spoločnej správy **spoločne** a tieto **schváliť**.

**IV.**

Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon č. 281/2015 Z. z. o štátnej službe profesionálnych vojakov a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony **(tlač 1102)** vyjadrených v ich uzneseniach uvedených pod bodom **III.** tejto správy a v stanoviskách poslancov vyjadrených v rozprave k tomuto návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov

**odporúča**

Národnej rade Slovenskej republiky predmetný návrh zákona  **schváliť** v znení schválených pozmeňujúcich a doplňujúcich návrhov uvedených v tejto správe.

Gestorský výbor určil spoločného spravodajcu výborov **Marcela Mihalika** vystúpiť na schôdzi Národnej rady Slovenskej republiky k uvedenému návrhu zákona v druhom a treťom čítaní, predniesť spoločnú správu výborov a odôvodniť návrh a stanovisko gestorského výboru a predložiť Národnej rade Slovenskej republiky návrhy podľa § 81 ods. 2, § 83 ods. 4, § 84 ods. 2 a § 86 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

**Spoločná správa** výborov Národnej rady Slovenskej republiky k vládnemu návrhu zákona, ktorým sa mení a dopĺňa zákon č. 281/2015 Z. z. o štátnej službe profesionálnych vojakov a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony **(tlač 1102)** v druhom čítaní bola schválená uznesením Výboru Národnej rady Slovenskej republiky pre obranu a bezpečnosť **č. 195** na svojej **84. schôdzi.**

V Bratislave 18. októbra 2022

**Juraj KRÚPA, v.r.**

predseda výboru